ਪਦਮਨੀ ਪ੍ਰਕਾਸ਼

ਪਦਮਨੀ ਪ੍ਰਕਾਸ਼ ਟਰਾਂਸ ਔਰਤ ਹੈ ਜੋ ਇੱਕ ਨਿਊਜ਼ ਐਂਕਰ, ਅਦਾਕਾਰਾ ਅਤੇ ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ ਹੈ। ਉਸਨੇ 15 ਅਗਸਤ 2014 ਨੂੰ ਤਾਮਿਲ ਚੈਨਲ ਲੋਟਸ ਨਿਊਜ਼ ਚੈਨਲ 'ਤੇ ਪਹਿਲੇ ਭਾਰਤੀ ਟਰਾਂਸ ਵਿਅਕਤੀ ਬਣਨ ਦਾ ਇਤਿਹਾਸ ਬਣਾਇਆ।

 ਨਿੱਜੀ ਜੀਵਨ 
ਪਦਮਨੀ ਦਾ ਜਨਮ ਤਾਮਿਲਨਾਡੂ ਦੇ ਕੋਇੰਬਟੋਰ ਵਿੱਚ ਇੱਕ ਰੂੜੀਵਾਦੀ ਤਾਮਿਲ ਪਰਿਵਾਰ ਵਿੱਚ ਹੋਇਆ ਸੀ। ਪਦਮਨੀ ਜਦੋਂ 13 ਸਾਲ ਦੀ ਸੀ, ਉਸ ਦੇ ਪਰਿਵਾਰ ਨੇ ਉਸ ਦੀ ਲਿੰਗ ਪਛਾਣ ਨੂੰ ਸਵੀਕਾਰ ਕਰਨ ਤੋਂ ਇਨਕਾਰ ਕਰ ਦਿੱਤਾ ਸੀ। ਉਸ ਨੇ ਆਪਣਾ ਘਰ ਛੱਡ ਦਿੱਤਾ ਅਤੇ ਉਦੋਂ ਤੋਂ ਆਪਣੇ ਪਰਿਵਾਰ ਦੇ ਸੰਪਰਕ ਵਿੱਚ ਨਹੀਂ ਹੈ। ਘਰ ਛੱਡਣ ਤੋਂ ਬਾਅਦ, ਉਸਨੇ ਆਤਮ ਹੱਤਿਆ ਕਰਨ ਦੀ ਵੀ ਕੋਸ਼ਿਸ਼ ਕੀਤੀ, ਪਰ ਕੁਝ ਲੋਕਾਂ ਦੁਆਰਾ ਉਸਨੂੰ ਬਚਾ ਗਿਆ.।ਹਾਲਾਂਕਿ, ਉਸਨੇ ਆਪਣੀ ਸਕੂਲ ਦੀ ਪੜ੍ਹਾਈ ਪੂਰੀ ਕੀਤੀ ਅਤੇ ਕਾਮਰਸ ਵਿੱਚ ਸੀ.ਸੀ. ਰਾਹੀਂ ਬੀ.ਏ. ਲਈ ਅਰਜ਼ੀ ਦਿੱਤੀ, ਜਿਸਦੇ ਦੂਜੇ ਸਾਲ ਵਿੱਚ ਉਸਨੂੰ ਵਿੱਤੀ ਸਮੱਸਿਆ ਕਾਰਨ ਪੜ੍ਹਾਈ ਛੱਡਣੀ ਪਈ ਅਤੇ ਉਸ ਨੂੰ ਲਿੰਗ ਪਛਾਣ ਲਈ ਕਾਫੀ ਭੇਦਭਾਵ ਅਤੇ ਧੱਕੇਸ਼ਾਹੀ ਦਾ ਸਾਹਮਣਾ ਕਰਨਾ ਪਿਆ।

ਪਦਮਨੀ ਨੇ 2004 ਵਿੱਚ ਲਿੰਗ ਤਬਦੀਲ ਕੀਤਾ ਅਤੇ ਉਸੇ ਸਾਲ ਉਸਨੇ ਪਤੀ ਨਾਗਰਾਜ ਪ੍ਰਕਾਸ਼ ਨਾਲ ਵਿਆਹ ਕਰਵਾ ਲਿਆ। ਨਾਗਰਾਜ ਪ੍ਰਕਾਸ਼ ਪੁਰਾਣਾ ਪਰਿਵਾਰਕ ਦੋਸਤ ਸੀ, ਜਿਸ ਦੇ ਪਰਿਵਾਰ ਨੇ ਵੀ ਉਸ ਨੂੰ ਆਪਣਾ ਘਰ ਛੱਡਣ ਲਈ ਮਜਬੂਰ ਕੀਤਾ ਸੀ। ਜੋੜੇ ਨੇ ਮਿਲ ਕੇ ਇੱਕ ਪੁੱਤਰ ਜਯਾ ਨੂੰ ਗੋਦ ਲਿਆ। ਉਸ ਨੂੰ ਆਪਣੀ ਪੜ੍ਹਾਈ ਪੂਰੀ ਕਰਨ ਲਈ ਉਸ ਦੇ ਪਤੀ ਨੇ ਉਤਸ਼ਾਹਿਤ ਕੀਤਾ। ਉਹ ਚਾਹੁੰਦੀ ਸੀ ਕਿ ਉਹ ਆਈ.ਏ.ਐਸ ਅਧਿਕਾਰੀ ਬਣੇ, ਪਰ ਉਹ ਆਪਣੇ ਵਿੱਤੀ ਹਾਲਾਤਾਂ ਕਾਰਨ ਆਪਣਾ ਇਹ ਸੁਪਨਾ ਪੂਰਾ ਨਾ ਕਰ ਸਕੀ।

 ਕੈਰੀਅਰ 
15 ਅਗਸਤ 2014 ਨੂੰ, ਭਾਰਤ ਦੇ ਆਜ਼ਾਦੀ ਦਿਹਾੜੇ 'ਤੇ, ਪਦਮਨੀ ਨੇ ਤਾਮਿਲ ਚੈਨਲ ਲੋਟਸ ਨਿਊਜ਼ ਚੈਨਲ' ਤੇ 7 ਵਜੇ ਦੇ ਬੂਟੇਨ ਦੀ ਮੇਜ਼ਬਾਨੀ ਕੀਤੀ, ਟੈਲੀਵਿਜ਼ਨ ਨਿਊਜ਼ ਐਂਕਰ ਬਣਨ ਵਾਲੀ ਉਹ ਪਹਿਲੀ ਭਾਰਤੀ ਟਰਾਂਸ ਮਹਿਲਾ ਬਣ ਗਈ। ਲੈਂਡਮਾਰਕ ਨਲਸਾ ਜੱਜਮੈਂਟ ਤੋਂ ਬਾਅਦ, ਜੋ ਟਰਾਂਸਜੈਂਡਰ ਲੋਕਾਂ ਨੂੰ ਉਨ੍ਹਾਂ ਦੇ ਔਰਤ, ਮਰਦ ਜਾਂ ਤੀਜੇ ਲਿੰਗ ਦੀ ਪਹਿਚਾਣ ਦਾ ਹੱਕ ਦਿੰਦੀ ਹੈ ਅਤੇ ਹੋਰ ਬਹੁਤ ਸਾਰੇ ਟਰਾਂਸਜੈਂਡਰ ਲੋਕਾਂ ਦੀ ਸੁਰੱਖਿਆ ਲਈ ਕੰਮ ਕਰਦੀ ਹੈ। ਨਿਊਜ਼ ਚੈਨਲ ਨੇ ਨਵੇਂ ਟਰਾਂਸਜੈਂਡਰ ਐਂਕਰਾਂ ਨੂੰ ਕੰਮ ਲਈ ਵੇਖਣਾ ਸ਼ੁਰੂ ਕਰ ਦਿੱਤਾ ਸੀ। ਪਦਮਨੀ ਨੇ ਆਵਾਜ਼ ਲਈ ਲੋਟਸ ਨਿਊਜ਼ ਚੈਨਲ ਵਿੱਚ ਦੋ ਮਹੀਨੇ ਟ੍ਰੇਨਿੰਗ ਕੀਤੀ।

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:ਪਹਿਲਾ ਟਰਾਂਸਜੈਂਡਰ ਵਿਅਕਤੀ
ਸ਼੍ਰੇਣੀ:ਐਲਜੀਬੀਟੀ ਵਰਗ
ਸ਼੍ਰੇਣੀ:ਭਾਰਤ ਦੇ ਐਲਜੀਬੀਟੀ ਅਧਿਕਾਰ ਕਾਰਕੁਨ
ਸ਼੍ਰੇਣੀ:ਐਲਜੀਬੀਟੀ
ਸ਼੍ਰੇਣੀ:ਟਰਾਂਸਜੈਂਡਰ
ਸ਼੍ਰੇਣੀ:ਭਾਰਤ ਵਿਚ ਐਲਜੀਬੀਟੀ ਲੋਕ